Barua ya kirafiki

Barua ya kirafiki

S.L.P 96790,
Nairobi.

14/04/04.

Kwa mpendwa mama,

Pokea salamu nyingi kutoka kwa mtoto wako mithili ya mchanga wa
bahari.Hujambo? Vipi baba alipona kifua kikuu.Siku zote nimekuwa
nikiwasalia dua wazazi wangu ili Mungu awasaidie.Mimi naendelea vizuri
huku Canada.Nilisafiri salama kwa uwezo wa Maulana na kufika nikiwa
buheri wa afya.Kazi niliyoipata imenipa kipato ambacho sikuwa
natarajia.Zaidi ya yote kimenipa faida nyingi.Kusema kweli sikujua kama
kozi niliyokuwa nikiikataa kuifanya ingenifanya niwe tajiri hata siku
moja.

Nina furaha kukufahamisha kwamba nimepewa nyumba,gari na wafanyakazi wa
nyumbani.Nimekuwa maarufu mjini Canada.Mimi sitafuti kazi bali kazi
hunitafuta.Nimependwa nikapendeka huku.Aghalabu huitwa kwenye
makongamano ya viongozi ili kuwapa mwelekeo kuhusiana na lugha ya
Kiswahili.Nimepokea tuzo nyingi tu kutokana na weledi wangu wa kuchambua
lugha ya Kiswahili.Nimesafiri nchi nyingi kufikia sasa.Toka niingie
kazini nimepandishwa cheo mara kadhaa.

Azimio la kukuandikia barua hii ni kukujuza kwamba hivi karibuni
nitakuja nyumbani.Ninaamini wajiuliza nitakuja lini.Usitie shaka naja
mama yangu kipenzi.Naja ila nitaandamana na mtu.Mama najua limekupa ombi
lako kuu kwamba baada ya kufuzu masomo yangu ya chuo kikuu nipate mume
kufu langu nitulie naye katika ndoa.Nimejawa na furaha moyoni
kukufahamisha kwamba kweli nimempata mchumba ambaye nahisi anastahiki
kuitwa mume wangu hivyo naja naye nyumbani.Nina nia ya kumtambulisha
kwenu nyinyi kama wazazi wangu.

Nimeipeza nchi yetu inayopenda amani siku zote.Nimezungumza naye ili
tukaishi katika nchi yetu pindi tutakapofunga pingu za maisha na
amekubali.Nawaombea wavyele wangu kwamba Mungu awalinde hadi
tutakapokutana tena.

Ni Mimi wako,

Amina Sharif.